b'\n_START_ARTICLE_\nMichael Clemmesen\n_START_PARAGRAPH_\nMichael Hesselholt Clemmesen (s\xc3\xbcndinud 12. detsembril 1944 Kopenhaagenis) on Taani ajaloolane ja erus\xc3\xb5jav\xc3\xa4elane._NEWLINE_Michael Clemmesen asus kaitsev\xc3\xa4e teenistusse 1964. aastal. Ta \xc3\xb5ppis aastatel 1965\xe2\x80\x931968 ohvitseride koolis ning oli seej\xc3\xa4rel lahinguv\xc3\xa4gede ohvitser. Alates 1979. aastast oli ta kindralstaabi ohvitser ning l\xc3\xa4ks 2004. aastal erru brigaadikindralina._NEWLINE_Aastal 1981 l\xc3\xb5petas ta Kopenhaageni \xc3\xbclikooli ajaloolasena._NEWLINE_Teenistuse viimased k\xc3\xbcmme aastat veetis Clemmesen Baltimaades, kus aitas muu hulgas rajada Balti Kaitsekolled\xc5\xbeit ja oli hiljem selle juhataja. Aastatel 1994\xe2\x80\x931997 oli ta Taani kaitseata\xc5\xa1ee Eestis, L\xc3\xa4tis ja Leedus, seej\xc3\xa4rel kuni 1998. aastani Taani kaitseata\xc5\xa1ee L\xc3\xa4tis._NEWLINE_Alates 2005. aastast on ta t\xc3\xb6\xc3\xb6tanud Taani kaitseakadeemia s\xc3\xb5jaajaloo keskuses. Ta on kirjutanud Taani s\xc3\xb5jaajaloost ja osalenud avalikel kaitsepoliitilistel aruteludel._NEWLINE_Aastal 1999 sai Michael Clemmesen Dannebrogi ordu komand\xc3\xb6riks. Teda on tunnustatud ka L\xc3\xa4ti Kolme T\xc3\xa4he ordeniga, Leedu Suurv\xc3\xbcrst Gediminase ordeniga ja Eesti Kotkaristi II (2000) ja III klassi teenetem\xc3\xa4rgiga (1998) ning Tartu T\xc3\xa4hega.'